b"\n_START_ARTICLE_\nFrederick William Franz\n_START_SECTION_\nBiografi\n_START_PARAGRAPH_\nFranz blev f\xc3\xb8dt d. 12. september 1893 i Covington i Kentucky og blev d\xc3\xb8bt i den Lutherske kirke. Han bes\xc3\xb8gte dog katolske gudstjenester og senere den presbyterianske kirke._NEWLINE_Efter at han fik afgangseksamen fra skolen i 1911, gik han p\xc3\xa5 Cincinnati universitetet, hvor han l\xc3\xa6ste liberal kunst og senere to \xc3\xa5r Koin\xc3\xa9 (Bibelsk gr\xc3\xa6sk). Han havde som m\xc3\xa5l at blive mission\xc3\xa6r for den Presbyterianske kirke._NEWLINE_Han l\xc3\xa6rte derefter tysk, latin, gr\xc3\xa6sk og senere spansk, portugisisk og fransk. Han havde grundkendskab til hebr\xc3\xa6iske sprog._NEWLINE_Efter han l\xc3\xa6ste Charles Taze Russells litteratur fra bibelforskere som Jehovas Vidner hed dengang, blev han interesseret. Han blev enten d\xc3\xb8bt den 30.november 1913 eller 5. april 1914._NEWLINE_I 1920 flyttede han til hovedkontoret i Brooklyn i New York. I 1926 blev han medlem af skribentkomiteen som bibelforsker og var med i at skrive flere b\xc3\xb8ger. Franz blev selskabets ledende teolog.Jehovas Vidners Ny Verden-Overs\xc3\xa6ttelsen af De Hellige Skrifter blev udgivet af en s\xc3\xa6rlig bibelkomite. Franz regnes for den ledende._NEWLINE_Franz' nev\xc3\xb8 Raymond Franz trak sig tilbage fra det Styrende R\xc3\xa5d og blev udelukket i 1980._NEWLINE_Frederick Franz d\xc3\xb8de i Brooklyn i New York i 1992 i en alder af 99 \xc3\xa5r og blev erstattet af Milton George Henschel."